  vk.com (Кезский РДК) Анжелика Тихонова корреспондент Кез ёросысь Александрово черкогуртын рос-прос тупатъян ужъёс бере лулчеберет юртэз усьтӥзы. Со сярысь Удмуртиысь лулчеберетъя министр Владимир Соловьёв «ВКонтакте» мерлыко вотэсысь бамаз ивортӥз. Лулчеберет юртэз 4,7 миллион манет тыр муниципал кредитлы но «Искра» гурт возёслэн 470 сюрс манет тыр юрттэтэзлы луыса тупатъязы. Культура юртын укмыс клубъёс ужало, отчы 82 гуртоос ветло. Арлыдоос понна калык кырӟанъя «Мылкыд» ансамбльзы, нылпиос понна – «Шундыпиос» фольклор коллективзы но «Искорка» концерт группазы, егитъёслы – «Грация» эктонъя коллективзы но «Мелодия» вокальной ансамбльзы вань. Ужъюртын удмурт лулчеберетъя «Мынам шаере» центр интыяське.  2021-тӥ ар ӵоже клубын ужасьёс 95 ужрадъёс ортчытӥзы, отчы 6,5 сюрслэсь трос калык ветлӥз. Озьы ик пиналъёс понна 43 ужрадъёс но радъязы, отчы 2,5 сюрс пиналъёс пыриськизы. Пусъём, асьсэ черкогуртазы сяна, клубын ужасьёс Сьӧдбамгуртэ но Зӧк Олып гуртъёсы ужрадъёсын потало. Тодэ вайытом, кемалась ик ӧвӧл Алнаш ёросысь Улын Сыръезь гуртын выль культура юрт усьтӥзы. Тегъёс: Кез Удмуртия Лулчеберет тупатъянужъёс ВладимирСоловьёв  